**FIRST CONDITIONAL (PRVI POGOJNIK)**

If you **eat** all that, you'**ll** **be** ill. (Če boš vse to pojedel, ti bo postalo slabo.)

If I **have** a starter, I **won't have** a dessert. (Če bom naročil predjed, ne bom naročil sladice.)

First conditional je sestavljen iz dveh delov:

* **IF stavek + PRESENT SIMPLE**
* **Drugi (glavni) stavek + WILL/WON'T + GLAGOL**

PAZI!!!!! V slovenščini oba dela prevedem s prihodnjikom (glej zgornja dva primera):

* Če se bo vreme izboljšalo, bomo šli na plažo.
* If the weather **improves**, we'**ll** **go** to the beach. **√**
* If the weather ~~will improve~~… **X**

Z **IF+PRESENT SIMPLE** in **WILL/WON'T + GLAGOL** opisujemo rezultat ali posledice možnega dejanja v prihodnosti. To pomeni, ČE bom nekaj naredil, se BO zaradi tega nekaj zgodilo. Če pa tega NE BOM naredil, se pa to NE BO zgodilo.

Veznik IF (=ČE) lahko stoji tudi na sredi povedi: You'll be ill if you eat all that. Takrat potem VEJICE NI!!!